OpenLLM-France/wikimedia huggingface dataset:
# Vlatko Kovačević

Vlatko (Vladimir, Vlado) Kovačević (Dubrovnik, 26 de març de 1942) és un jugador d'escacs croat i iugoslau, que té el títol de Gran Mestre des de 1976.

## Resultats destacats en competició

El 1970, Vlatko Kovačević va empatar als llocs 9è-11è a Rovinj–Zagreb (el guanyador fou Bobby Fischer), però va vèncer Fischer en la seva partida individual. El 1975, va empatar als llocs 2n-4t a Rovinj–Zagreb (Gyula Sax fou el campió). El 1976, va guanyar a Sombor. El 1976, va empatar als llocs 1r-3r a Virovitica. El 1977, va empatar a Karlovac al 1r-3r lloc. El 1979, va guanyar a Zagreb. El 1979, va guanyar a Virovitica. El 1980, va empatar als llocs 2n-3r a Virovitica. El 1980, va guanyar a Maribor. El 1981, va guanyar a Tuzla. El 1981, va empatar als llocs 2n-6è a Ramsgate. El 1982, va guanyar a Vinkovci. L'any 1982/83, va ocupar el segon lloc a Hastings, on va guanyar Rafael Vaganian. El 1986, va empatar als llocs 2n-3r, per darrere de Jaime Sunyé Neto, a Zenica. El 1986, va guanyar a Zagreb.
Kovacevic va jugar en sis olimpíades d'escacs: representant Iugoslàvia a Lucerna 1982, Tessalònica 1984 i Tessalònica 1988, per Iugoslàvia "B" a Novi Sad 1990, i representant Croàcia a Manila 1992 i Elistà 1998. Va guanyar la medalla de bronze individual al quart tauler a Novi Sad.

## Referències

* 1 2 «Nota biogràfica de Vlatko Kovačević» (en anglès). Chessgames.com. [Consulta: 19 febrer 2022].
# Joseph Peroteaux

Joseph Peroteaux (francès: Joseph Perotaux) (Nantes, 8 de gener de 1883 - 17è districte de París, 23 d'abril de 1967) va ser un tirador d'esgrima, especialista en floret, francès que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova del floret per equips del programa d'esgrima.

## Referències

* ↑ «Joseph Perotaux Olympic Results». sports-reference.com. Arxivat de l'original el 17 d'abril 2020. [Consulta: 22 gener 2018].
# José Pamplona Lecuanda

José Pamplona Lecuanda (San Luis Potosí, 6 de febrer de 1911) fou un jugador de bàsquet mexicà que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició de bàsquet.

## Referències

* ↑ «José Pamplona Olympic Results». sports-reference.com. Arxivat de l'original el 18 d’abril 2020. [Consulta: 15 desembre 2018].
# François Fargère

François Fargère (1 de setembre de 1985) és un jugador d'escacs francès que té el títol de Gran Mestre Internacional des del 2009.
A la llista d'Elo de la FIDE de juliol de 2015, hi tenia un Elo de 2.420 punts, cosa que en feia el jugador número 66 (en actiu) de França. El seu màxim Elo va ser de 2.520 punts, a la llista del març de 2011.

## Resultats destacats en competició

Va començar a jugar a escacs als vuits anys. El 1995 i 1999 guanyà el campionat de França per edats. L'agost del 2009 fou tercer a l'Obert de Sants amb 8 punts de 9, amb els mateixos punts però per darrere de Alexandr Fier i Michał Krasenkow. El 2010 fou campió de l'Obert d'Holanda.

## Notes i referències

* 1 2 «Nota biogràfica de François Fargère» (en anglès). Chessgames.com. [Consulta: 23 juliol 2015].
* ↑ «"Rànquing d'escaquistes per federació: França"» (en anglès). lloc web de la FIDE. [Consulta: 24 juliol 2015].
* ↑ Posició al rànquing mundial i evolució Elo de François Fargère «benoni.de» (en alemany). Arxivat de l'original el 2015-07-24. [Consulta: 24 juliol 2015].
* ↑ «Entrevista». [Consulta: 24 juliol 2015].
* ↑ «Resultats XI Open Internacional de Sants». chess-results.com. [Consulta: 24 juliol 2015].
# Judy Grinham

Judith Brenda Grinham, MBE, més coneguda com a Judy Grinham (Neasden, 5 de març de 1939), però també pel seu nom de casada Judith Roe i Judith Rowley, és una nedadora anglesa ja retirada, especialista en estil lliure i esquena, que va competir durant la dècada de 1950. El 1956 i 1958 fou escollida Esportista Britànica de l'any. El 1958 fou la primera dona que, en qualsevol esport, posseïa de manera simultània el títol de campiona olímpica, d'Europa i de la Commonwealth.
El 1956 va prendre part en els Jocs Olímpics d'Estiu de Melbourne, on disputà dues proves del programa de natació. Guanyà la medalla d'or en els 100 metres esquena, mentre en els 4x100 metres lliures fou vuitena.
En el seu palmarès també destaquen una medalla d'or, una de plata i dues de bronze al Campionat d'Europa de natació de 1958 i dues d'or i una de bronze als Jocs de l'Imperi Britànic i de la Comunitat del mateix any. Guanyà cinc Campionats nacionals de l'ASA: un de les 110 iardes lliures (1958), un de les 220 iardes lliures (1957) i tres de les 110 iardes esquena (1955, 1956 i 1958).
El 1981 fou inclosa a l'International Swimming Hall of Fame com a "Honour Swimmer".
El 2007 fou ordenada Membre de l'Orde de l'Imperi Britànic (MBE), 50 anys després de la seva victòria a Melbourne.

## Referències

* 1 2 International Swimming Hall of Fame, Honourees, Judy Grinham (GBR) Arxivat 2015-04-02 a Wayback Machine.. C17 Març 2015
* 1 2 Judy Grinham a Sports Reference (arxivat)
* ↑ «European Swimming Championships (Women)». [Consulta: 28 agost 2020].
* ↑ «Judy B. Grinham | Commonwealth Games Federation» (en anglès). Arxivat de l'original el 2020-10-16. [Consulta: 14 octubre 2020].
* 1 2 «"Black Gains Four Swimming Titles." Times, 25 Aug. 1958, p. 4».
* ↑ «"Miss Grinham Shows Her Versatility." Times, 14 Sept. 1957, p. 10». Times Digital Archive.
* ↑ «"British Swimming Best Since War." Times, 5 Sept. 1955, p. 13».
* ↑ «"McKechnie Gains Title Easily." Times, 5 Sept. 1956, p. 13». Times Digital Archive.
* ↑ «ISHOF.org | JUDY GRINHAM (GBR)» (en anglès). [Consulta: 14 octubre 2020].
# Jules Keignaert

Jules Keignaert (Tourcoing, 15 de juny de 1907 - Neuville-en-Ferrain, 26 de maig de 1994) va ser un waterpolista francès que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze en la competició de waterpolo.

## Referències

* ↑ «Jules Keignaert Olympic Results». sports-reference.com. Arxivat de l'original el 17 d'abril 2020. [Consulta: 3 maig 2018].
# Julius Frey

Julius Frey (Stuttgart, 25 d'octubre de 1881 – Stuttgart, 28 d'agost de 1960) va ser un nedador alemany que va competir a principis del segle xx.
El 1900 va prendre part en els Jocs Olímpics de París, on va guanyar la medalla d'or en la prova dels 200 metres per equips, junt a Ernst Hoppenberg, Max Hainle, Max Schöne i Herbert von Petersdorff. En els 200 metres lliures acabà en vuitena posició.

## Referències

* ↑ «Julius Frey Olympic Results». sports-reference.com. Arxivat de l'original el 13 de desembre 2012. [Consulta: 16 setembre 2015].
# Jungo Morita

Jungo Morita (japonès: 森田淳悟) (Kitami, 9 d'agost de 1947) és un ex-jugador de voleibol japonès que va competir durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic, guanyà la medalla d'or en la mateixa competició. En el seu palmarès també destaca una medalla de bronze al Campionat del Món de voleibol de 1970, la medalla de plata a la Copa del Món de voleibol de 1969 i 1977 i la d'or als Jocs Asiàtics de 1966 i 1970.
Un cop retirat passà a desenvolupar tasques directives a la selecció japonesa de voleibol i fou membre de la Fédération Internationale de Volleyball. El 2003 fou inclòs al Volleyball Hall of Fame.

## Referències

* ↑ «Jungo Morita Olympic Results». sports-reference.com. Arxivat de l'original el 17 d’abril 2020. [Consulta: 1r octubre 2019].
* 1 2 «Jungo Morita». Volleyball Hall of Fame. Arxivat de l'original el d’octubre 5, 2013. [Consulta: 16 setembre 2010].
# József Katona (nedador)

József Katona (Eger, 12 de setembre de 1941 - 26 de desembre de 2016) fou un nedador i waterpolista hongarès, especialista en estil lliure, que va competir entre les dècades de 1950 i 1970.
El 1960 va prendre part en els Jocs Olímpics d'Estiu de Roma, on va disputar tres proves del programa de natació. Fou cinquè en els 1.500 metres lliures, mentre en les altres dues proves quedà eliminar en sèries. Quatre anys més tard, als Jocs de Tòquio, tornà a disputar tres proves del programa de natació. Novament en els 1.500 metres lliures, amb una vuitena posició, és on obtingué el millor resultat.
En el seu palmarès destaquen una medalla de plata i una de bronze al Campionat d'Europa de natació de 1958 i una d'or en l'edició de 1962, així com una medalla de bronze a la Universíades de 1965. A nivell nacional guanyà tretze campionats hongaresos. Va establir nombroses rècords hongaresos i d'Europa en diferents distància d'estil lliure.
A nivell nacional fou un destacat waterpolista, jugant 17 partits amb la selecció nacional i guanyant la Copa hongaresa de 1972.

## Referències

* ↑ József Katona's obituary (hongarès)
* ↑ József Katona a Sports Reference (arxivat)
* ↑ «European Swimming Championships (Men)». [Consulta: 20 juliol 2020].
* 1 2 «Olympedia – József Katona». [Consulta: 28 novembre 2020].
# József Szécsényi

József Szécsényi (hongarès: Szécsényi József) (Szegvár, 10 de gener de 1932 - Budapest, 19 de març de 2017) fou un atleta hongarès, especialista en el llançament de disc, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on fou quart en la prova del llançament de disc del programa d'atletisme. Quatre anys més tard, als Jocs de Tòquio, fou cinquè en l'mateixa prova.
En el seu palmarès destaca una medalla de bronze en la prova del llançament de disc del Campionat d'Europa d'atletisme de 1954, rere els italians Adolfo Consolini i Giuseppe Tosi. També guanyà una medalla de plata als International University Games de 1957 i una d'or i dues de bronze en el Festival Mundial de la Joventut i els Estudiants de 1954, 1955 i 1962. Va guanyar el campionat nacional de disc de 1955, 1956, 1958 a 1963 i 1965.
El 7 de juny de 1959 va establir un nou rècord d'Europa de la modalitat amb un llançament de 58,33 metres, però una setmana més tard, el 14 de juny, el perdia a mans d'Edmund Piątkowski. Va millorar vuit vegades el rècord hongarès de disc, fins a situar-lo en els 60,66 metres el 1962.

## Millors marques

* Llançament de disc. 60,66 metres (1962)

## Referències

* ↑ Egyetem, Testnevelési. «Testnevelési Egyetem - Szécsényi József gyászjelentése» (en hongarès). [Consulta: 25 juny 2020].
* 1 2 József Szécsényi a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «World Student Games (Pre-Universiade)». [Consulta: 1r maig 2020].
* ↑ «World Student Games (UIE)». [Consulta: 21 juny 2020].
* ↑ Hungarian Championships. GBR Athletics. Consultat el 27 de febrer de 2016.
* ↑ Progresión de los Récords de Europa al Aire Libre. rfea.es, 2016, p. 10. Arxivat 2022-02-20 a Wayback Machine.
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 129-130. ISBN 978-83-925457-0-5.
* ↑ «Track and Field Statistics». [Consulta: 25 juny 2020].
# Kaino Lempinen

Kaino Lempinen (Masku, 8 de febrer de 1921 - Turku, 13 de setembre de 2003) va ser un gimnasta artístic finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla de bronze en el concurs complet per equips, mentre en la resta de proves finalitzà en posicions força endarrerides.
En el seu palmarès també destaca una medalla de plata en el concurs complet per equips al Campionat del Món de gimnàstica artística de 1950 i setze campionats nacionals.

## Referències

* ↑ Kaino Lempinen a Sports Reference (arxivat)
* ↑ «Olympedia – Kaino Lempinen». [Consulta: 31 maig 2021].
* ↑ «Resultats al Campionat del Món de gimnàstica artística de 1950». Arxivat de l'original el 2021-06-19. [Consulta: 31 maig 2021].
* ↑ Suuri olympiateos. [12. Urheilukunniamme puolustajat : Suomen olympiaedustajat 1906-2000]. Jyväskylä: Graface, 2001, p. 175. ISBN 951-98673-1-7.
# Karl Neckermann

Karl Neckermann (Mannheim, 14 de març de 1911 - Mannheim, 7 de març de 1984) va ser un atleta alemany, especialista en curses de velocitat, que va competir durant les dècades de 1930 i 1940.
El 1936 va prendre part en els Jocs Olímpics de Berlín, on quedà eliminat en sèries en la cursa dels 200 metres del programa d'atletisme. En el seu palmarès destaca una medalla d'or en els 4x100 metres relleus del Campionat d'Europa d'atletisme de 1938. El 1935 guanyà el campionat alemany dels 200 metres i el 1939 aconseguí el rècord d'Europa dels 100 i 4x100 metres.

## Millors marques

* 100 metres llisos. 10.3" (1939)
* 200 metres llisos. 21.2" (1939)

## Referències

* 1 2 3 «Karl Neckermann Olympic Results». sports-reference.com. Arxivat de l'original el 17 d’abril 2020. [Consulta: 26 abril 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 11, 169, 359. ISBN 978-83-925457-0-5.
* ↑ Fitxa a trackfield.brinkster.net
# Karl Schöchlin

Karl Schöchlin (valor desconegut, 13 de juny de 1894 - valor desconegut, 7 de novembre de 1974) fou un remer suís que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on disputà la prova del dos amb timoner del programa de rem. Formant equip amb el seu germà Hans Schöchlin i Hans Bourquin guanyà la medalla d'or.
En el seu palmarès també destaquen nou medalles al Campionat d'Europa de rem, dues d'or, sis de plata i una de bronze, entre 1920 i 1931.

## Referències

* 1 2 «Karl Schöchlin Olympic Results». sports-reference.com. Arxivat de l'original el 14 de novembre 2012. [Consulta: 19 novembre 2018].
# Karl Warner

Karl Warner (Woodbury, 23 de juny de 1908 - Rochester, 5 de setembre de 1995) va ser un atleta estatunidenc, especialista en curses de velocitat, que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la prova dels 4x400 metres relleus del programa d'atletisme. Formà equip amb Ivan Fuqua, Edgar Ablowich i Bill Carr i establiren un nou rècord del món de la prova amb un temps de 3'08.2".

## Millors marques

* 400 metres llisos. 47.5" (1932)

## Referències

* 1 2 «Karl Warner Olympic Results». sports-reference.com. Arxivat de l'original el 18 d'abril 2020. [Consulta: 19 maig 2019].
* ↑ Fitxa a trackfield.brinkster.net
# Karla Roffeis

Karla Roffeis (Crivitz, 4 de juliol de 1958) va ser una jugadora de voleibol alemanya que va competir sota bandera de la República Democràtica Alemanya.
El 1976 va prendre part en els Jocs Olímpics de Mont-real, on fou sisena en la competició de voleibol. Quatre anys més tard, als Jocs de Moscou, guanyà la medalla de plata en la competició de mateixa competició. En el seu palmarès també destaquen una medalla d'or, el 1983, i una de plata, el 1979, al Campionat d'Europa de voleibol.
Pel que fa a clubs, jugà amb el SC Traktor Schwerin, amb qui guanyà la lliga de la RDA de 11977, 1980, 1981, 1982, 1983 i 1984, la Copa de la RDA de 1981 i 1982 i la Copa d'Europa de 1978.

## Referències

* 1 2 «Karla Roffeis Olympic Results». sports-reference.com. Arxivat de l'original el 18 d'abril 2020. [Consulta: 25 maig 2019].
# Katsumi Shibata

Katsumi Shibata (japonès: 柴田 勝巳) (Tòquio, 1909 - Honan, agost 1942) va ser un jugador d'hoquei sobre herba japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata com a membre de l'equip japonès en la competició d'hoquei sobre herba.
Va morir en combat durant la Segona Guerra Mundial.

## Referències

* ↑ «Katsumi Shibata Olympic Results». sports-reference.com. Arxivat de l'original el 17 d’abril 2020. [Consulta: 15 juliol 2018].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 abril 2020. [Consulta: 24 juliol 2018].
# Kazım Ayvaz

Kazım Ayvaz (Rize, 10 de març de 1938 - Suècia, 18 de gener de 2020) fou un lluitador turc, especialista en lluita grecoromana, que va competir durant les dècades de 1950 i 1960.
Durant la seva carrera esportiva va prendre part en tres edicions dels Jocs Olímpics. El 1960, a Roma, fou quart en la competició del pes mitjà del programa de lluita grecoromana. Quatre anys més tard, als Jocs de Tòquio, guanyà la medalla d'or en la prova del pes lleuger del programa de lluita grecoromana, mentre el 1968, a Ciutat de Mèxic, quedà eliminat en la tercera sèrie de la prova del pes lleuger.
En el seu palmarès també destaquen dues medalles d'or al Campionat del món de lluita.

## Referències

* ↑ «Turkish Wrestling Great Kazim Ayvaz Passes Away». United World Wrestling Press, 27-01-2020 [Consulta: 6 febrer 2020].
* ↑ «Kazım Ayvaz Olympic Results». sports-reference.com. Arxivat de l'original el 26 de juliol 2009. [Consulta: 26 novembre 2019].
* ↑ Ayvaz, Kazim (TUR) a United World Wrestling
# Keena Rothhammer

Keena Rothhammer (Little Rock, 26 de febrer de 1957) és una nedadora estatunidenca, ja retirada, que va competir durant la dècada de 1970.
El 1972 va prendre part en els Jocs Olímpics de Múnic, on va disputar tres proves del programa de natació. Va guanyar la medalla d'or en els 800 metres lliures, en superar a la final a l'australiana Shane Gould. En els 200 metres lliures guanyà la medalla de bronze, mentre en els 400 metres lliures fou sisena. En el seu palmarès també destaquen una medalla d'or i una de plata al Campionat del món de natació de 1973. Aquest mateix any fou nomenada Esportista de l'Any d'Amèrica del Nord.
El 1991 fou incorporada a l'International Swimming Hall of Fame.

## Referències

* 1 2 «Keena Rothhammer Olympic Results». sports-reference.com. Arxivat de l'original el 17 d'abril 2020. [Consulta: 16 desembre 2019].
* ↑ Taylor, Paul. Jews and the Olympic Games: The Clash Between Sport and Politics : with a Complete Review of Jewish Olympic Medallists. Sussex Academic Press, 2004. ISBN 9781903900871.
* ↑ International Swimming Hall of Fame, Honorees, Keena Rothhammer (USA) a ishof.org
# Kell Areskoug

Johan Kellgren Areskoug, més conegut com a Kell Areskoug (Jönköping, 18 d'agost de 1906 - Örebro, 21 de desembre de 1996), fou un atleta suec, especialista en les curses de tanques, que va competir durant les dècades de 1930 i de 1940.
El 1932 va prendre part en els Jocs Olímpics d'Estiu de Los Angeles, on disputà dues proves del programa d'atletisme. Fou sisè en els 400 metres tanques, mentre en els 400 metres quedà eliminat en sèries. Quatre anys més tard, als Jocs de Berlín, quedà eliminat en sèries en la prova dels 400 metres tanques del programa d'atletisme. El 1938 guanyà una medalla de bronze en els 400 metres tanques al Campionat d'Europa d'atletisme.
Va guanyar sis títols nacionals en els 400 metres tanques (1931, 1933 i de 1935 a 1938).

## Millors marques

* 400 metres. 50.6" (1930)
* 110 metres tanques. 14.9" (1931)
* 400 metres tanques. 53.2" (1932)

## Referències

* 1 2 «Kell Areskoug Olympic Results». sports-reference.com. Arxivat de l'original el 17 d’abril 2020. [Consulta: 26 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 26 abril 2020].
* ↑ «Stora Grabbar». [Consulta: 26 abril 2020].
* ↑ «Track and Field Statistics». [Consulta: 26 abril 2020].
# Kenneth Box

Kenneth Box (Liverpool, 1 de desembre de 1930 - 1 de setembre de 2022) és un atleta anglès, ja retirat, especialista en curses de velocitat, que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on disputà dues proves del programa d'atletisme. Fou cinquè en els 4x100 metres, mentre en els 100 metres quedà eliminat en semifinals.
En el seu palmarès destaca una medalla de plata en els 4x100 metres al Campionat d'Europa d'atletisme de 1954. Formà equip amb George Ellis, Kenneth Jones i Brian Shenton. Millorà dues vegades el rècord britànic de 4x100 metres. El 1957 es proclamà campió britànic de l'AAA en les 100 iardes.

## Millors marques

* 100 metres. 10.6" (1956)

## Referències

* 1 2 Kenneth Box a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007, p. 189. ISBN 978-83-925457-0-5.
* ↑ «British Athletics Championships 1945-1959». [Consulta: 8 juny 2020].
* ↑ «TOPS in athletics - Athlete Search». Arxivat de l'original el 2023-06-16. [Consulta: 8 juny 2020].
# Kerstin Förster

Kerstin Förster (Cottbus, 9 de novembre de 1965), de soltera Pieloth, és una remadora alemanya, ja retirada, que va competir sota bandera de la República Democràtica Alemanya durant la dècada de 1980. Es casà amb el també remer Olaf Förster.
El 1988 va prendre part en els Jocs Olímpics de Seül, on guanyà la medalla d'or en la prova del quàdruple scull del programa de rem. Formà equip amb Kristina Mundt, Beate Schramm i Jana Sorgers. En el seu palmarès també destaquen dues medalles d'or i una de plata al Campionat del món de rem.

## Referències

* 1 2 Kerstin Förster a Sports Reference (arxivat)
* ↑ Fitxa a worldrowing.com Arxivat 2021-01-12 a Wayback Machine. FISA
# Klaus Gruner

Klaus Gruner (Bad Frankenhausen, 22 d'agost de 1952) fou un jugador d'handbol alemany que va competir sota bandera de la República Democràtica Alemanya durant les dècades de 1970 i 1980.
Amb la selecció de la República Democràtica Alemanya jugà 112 partits, en què marcà 295 gols. El 1974 guanyà la medalla de plata al Campionat del món d'handbol i el 1978 la de bronze. El 1980 va prendre part en els Jocs Olímpics de Moscou, on guanyà la medalla d'or en la competició d'handbol. A nivell de clubs jugà al SC Leipzig, l'ASK Vorwärts Frankfurt i el SVKE Britz. Amb el Leipzig guanyà la lliga de la República Democràtica Alemanya de 1972. Posteriorment va exercir d'entrenador en categories de formació.
El 1980 va ser guardonat amb l'Ordre del Mèrit Patriòtic de plata.

## Referències

* ↑ «Klaus Gruner Olympic Results». sports-reference.com. Arxivat de l'original el 15 de gener 2011. [Consulta: 5 setembre 2019].
* ↑ Neues Deutschland, 22. agost 1980, S. 3
# Klaus Siebert

Klaus Siebert (Schlettau, 29 d'abril de 1955 - Altenberg, 24 d'abril de 2016) fou un biatleta alemany que va competir sota bandera de la República Democràtica Alemanya durant la dècada de 1970.
El 1980 va prendre part en els Jocs Olímpics d'Hivern de Lake Placid, on disputà tres proves del programa de biatló. Fent equip amb Mathias Jung, Frank Ullrich i Eberhard Rösch guanyà la medalla de plata en la cursa del relleu 4x7,5 km, mentre en la de l'esprint fou quart i en la dels 20 quilòmetres quinzè.
En el seu palmarès també destaquen tres medalles d'or i tres de bronze al Campionat del món de biatló i onze títols nacionals.

## Referències

* 1 2 «Klaus Siebert Olympic Results». sports-reference.com. Arxivat de l'original el 17 de desembre 2012. [Consulta: 26 febrer 2020].
# Koosje van Voorn

Koosje van Voorn (Groningen, 15 de gener de 1935 - Scheveningen, 5 d'agost de 2018) fou una nedadora neerlandesa, especialista en estil lliure, que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on va disputar dues proves del programa de natació. Formant equip amb Irma Heijting-Schuhmacher, Marie-Louise Linssen i Hannie Termeulen guanyà la medalla de plata en els 4x100 metres lliures, mentre en els 100 metres lliures quedà eliminada en semifinals.

## Referències

* ↑ Koosje van Voorn a Sports Reference (arxivat)